drentsche patrijshond
Store norske leksikon,Teknologi og industri,Landbruk,Husdyr,Hund,Hunderaser
Drentsche patrijshond er en nederlandsk fuglehundrase. Den er en gammel rase med samme aner som setter og spaniel. Den ble brukt både som stående og apporterende hund.
Beskrivelse Kroppen er ganske langstrakt og kraftig. Mankehøyde er 55-63 centimeter. Den har bred skalle og kraftig snuteparti. Ørene er høyt ansatte og middels lange. Den har sterk rygg og ganske høyt ansatt hale, som bæres halvt senket i en bue. Pelsen tett og litt lokket, med beheng på ører samt faner på ben og hale. Pelsen er hvit med brun- eller oransjefargede flekker, eller trefarget med tan-farge. Les mer i Store norske leksikon hund hunderase hundens historie